

PROJEKTS uz 04.10.2023.

vēlamais datums izskatīšanai: Attīstības komitejā 11.10.2023.

sagatavotājs, ziņotājs: Inga Pērkone

 LĒMUMS

Ādažos, Ādažu novadā

2023. gada 26. oktobrī **Nr.**«DOKREGNUMURS»

**Par aktualizētā Ādažu novada Attīstības programmas (2021-2027) Rīcības plāna un Investīciju sabiedrisko apspriešanu**

Atbilstoši Valsts kontroles ziņojuma revīzijā Nr. 2.4.1-8/2022 “Vai pašvaldību veiktās darbības nodrošina iedzīvotāju līdzdalību un informētību?” sniegtajiem ieteikumiem, pašvaldībai jāveic darbības iedzīvotāju viedokļa apzināšanai pirms lēmumu pieņemšanas. Iedzīvotāju viedokļi jāņem vērā arī aktualizējot attīstības programmu, tādā veidā mazinot risku, ka attīstības programmā veiktās izmaiņas (iekļaujot jaunus vai izslēdzot kādu no esošajiem Rīcības plāna un Investīciju plāna pasākumiem) nebūtu atbilstošas iedzīvotāju vajadzībām.

Pamatojoties uz Pašvaldību likuma 10. panta pirmās daļas 3. punktu, Ministru kabineta 14.10.2014. noteikumu Nr. 628 “Noteikumi par pašvaldību teritorijas attīstības plānošanas dokumentiem” 2.2. un 3. punktu, Attīstības plānošanas sistēmas likuma 3.panta pirmo punktu, Teritorijas attīstības plānošanas likuma 3.panta trešo un piekto punktu, 4.pantu, 12.panta trešo daļu, Ādažu novada domes 2021.gada 27.jūlija lēmumu Nr.17 “Par Ādažu novada Attīstības programmas 2021.-2027. gadam un Vides pārskata par Ādažu novada Ilgtspējīgas attīstības stratēģijas aktualizāciju un Attīstības programmu apstiprināšanu”, Attīstības komitejas 11.10.2023. atzinumu, Ādažu novada dome:

**NOLEMJ:**

1. Nodot sabiedriskai apspriešanai izstrādāto Ādažu novada pašvaldības Attīstības programmas (2021-2027) aktualizēto Rīcības plānu (1.pielikums) un Investīciju plānu (2.pielikums).
2. Sabiedriskās apspriešanas laiks ir no 30.10.2023. līdz 17.11.2023.
3. Sabiedrisko attiecību nodaļai:
	1. Veikt lēmuma 1.punktā minēto dokumentu publicēšanu pašvaldības tīmekļvietnē [www.adazunovads.lv](http://www.adazunovads.lv),
	2. Paziņojumu par Ādažu novada attīstības programmas 2021.-2027.gadam aktualizētā Rīcības plāna un Investīciju plāna sabiedrisko apspriešanu (3.pielikums) publicēt pašvaldības tīmekļvietnē [www.adazunovads.lv](http://www.adazunovads.lv).
4. Attīstības un projektu nodaļai veikt sabiedriskās apspriešanas laikā saņemto ierosinājumu apkopošanu.
5. Lēmuma izpildes kontroli veikt pašvaldības izpilddirektoram.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

*APN – 1 eks., @*

*SAD – @*

Pērkone, 27336847

3.pielikums

Ādažu novada pašvaldības

26.10.2023. lēmumam Nr.\_\_

**Paziņojums par Ādažu novada attīstības programmas 2021.-2027.gadam aktualizētā Rīcības plāna un Investīciju plāna sabiedrisko apspriešanu**

Ar Ādažu novada pašvaldības 2023. gada 26. oktobra lēmumu Nr.\_\_ “Par aktualizētā Ādažu novada Attīstības programmas (2021-2027) Rīcības plāna un Investīciju plāna sabiedrisko apspriešanu” tiek uzsākta Ādažu novada Attīstības programmas 2021.-2027. gadam aktualizētā Rīcības plāna un Investīciju plāna sabiedriskā apspriešana **no 2023. gada 30. oktobra līdz 17. novembrim.**

Rakstiskus priekšlikumus aktualizētā Attīstības programmas Rīcības plāna un Investīciju plāna papildināšanai var iesniegt līdz 2023. gada 17. novembrim (ieskaitot) Ādažu novada pašvaldībā, Gaujas iela 33A, Ādažos, Ādažu novadā, LV-2164 (ievietojot domes pastkastītē pie ieejas durvīm), vai elektroniski inga.perkone@adazi.lv (līdz 17. novembrim plkst. 23.59). Fiziskām personām obligāti jānorāda vārds, uzvārds, dzīves vietas adrese. Juridiskām personām jānorāda reģistrācijas numurs, juridiskā adrese un darbības vietas adrese.

Par sabiedrības līdzdalību atbildīgā persona ir domes Attīstības un projektu nodaļas vadītāja Inga PĒRKONE (t. 27336847, inga.perkone@adazi.lv).

Ar aktualizēto Attīstības programmas Rīcības plānu un Investīciju plānu var iepazīties pašvaldības Attīstības un projektu nodaļā, darba laikā (iepriekš saskaņojot tikšanās laiku), kā arī Ādažu pašvaldību tīmekļvietnē [www.adazunovads.lv](http://www.adazunovads.lv).